
                             Dərman vasitəsinin istifadəsi üzrə təlimat (xəstələr üçün)

ADRİSİN	tabletlər
ADRISIN

Tərkibi 
Təsiredici maddələr: 1 tabletin tərkibində vardır: Acidum arsenicosum D 8 15,0 mq; Acidum 
                                  formicicum D 8 15,0 mq; Acidum sulfuricum D 22 15,0 mq; Arctium D 8 15,0 
                                  mq; Arnica montana D 6 15,0 mq; Graphites D 10 15,0 mq; Histaminum 
                                  dihydrochloricum D 8 15,0 mq; Histaminum dihydrochloricum D 12 15,0 mq; 
                                  Histaminum dihydrochloricum D 22 15,0 mq; Ledum palustre D 8 15,0 mq; 
                                  Lycopodium clavatum D 6 15,0 mq; Pix pinaceae D 10 15,0 mq; Selenium D 12 
                                  15,0 mq; Stibium sulfuratum nigrum D 10 15,0 mq; Strychnos ignatii D 6 15,0 
                                  mq; Sulfur D 12 15,0 mq; Tellurium metallicum D 10 15,0 mq; Thuja 
                                  occidentalis D 6 15,0 mq.
Köməkçi maddələr:  maqnezium stearat, laktoza monohidrat.

Təsviri
Yuvarlaq, kənarları kəsik, hamar səthli, ağdan sarı-ağ rəngə qədər dəyişən tabletlərdir. 

Farmakoterapevtik qrupu
Homeopatik dərman vasitəsi. Digər terapevtik məhsullar.
ATC kodu: V03AX. 

Farmakoloji xüsusiyyətləri
Farmakodinamikası 
Tək təsiredici maddələrin kliniki təsvirinə əsaslanan homeopatik dərman maddələrinin və dərman vasitələrinin təsir mexanizmi, təbii özünü tənzimləmə proseslərin dəstəklənməsi və ya modulyasiyası ilə izah edilə bilər.
Farmakokinetikası
Homeopatik dərman vasitələrində adətən durulaşmış təsiredici maddələr olur. Homeopatik təsiredici maddələrin və homeopatik preparatların dozadan asılı təsirləri olmadığından, farmakologiya ilə əlaqəli farmakokinetik profili haqqında məlumat yoxdur.

İstifadəsinə göstərişlər
Allergik simptomları müvəqqəti yüngülləşdirmək üçün: asqırma, burun axması, göz yaşarması, dərinin qıcıqlanması. Həmçinin sadalanan halların qarşısını almaq üçün profilaktik məqsədlə də istifadə edilə bilər.

Əks göstərişlər
Preparatın tərkibində olan komponentlərdən hər hansı birinə qarşı allergiya (yüksək həssaslıq).

Xüsusi göstərişlər və ehtiyat tədbirləri
Əgər simptomlar davam edərsə və ya pisləşərsə həkimlə və ya tibb mütəxəssisi  ilə məsləhətləşin. Bu preparatın tərkibində laktoza vardır. Əgər Sizdə laktozaya (süd şəkəri) qarşı dözümsüzlük müşahidə olunmuşdursa, bu preparatı qəbul etməzdən əvvəl həkiminizlə məsləhətləşin.

Digər dərman vasitələri ilə qarşılıqlı təsiri
Heç bir qarşılıqlı təsir qeydə alınmamışdır və homeopatik durulaşdırılmalar səbəbilə hər hansı qarşılıqlı təsir gözlənilmir.

Hamiləlik və laktasiya dövründə istifadəsi
Bu preparatda təqdim olunmuş homeopatik durulaşmış maddələrin hamiləlik və laktasiya müddətində toksiki olmaları məlum deyil. Bütün dərman vasitələri kimi, hamiləlik və laktasiya dövründə bu preparatı istifadə etməzdən öncə öz həkiminiz və müalicə edən mütəxəssislə məsləhətləşin.

Nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri
Nəqliyyat vasitəsini və digər potensial təhlükəli mexanizmləri idarəetmə qabiliyyətinə heç bir təsir göstərmir və homeopatik durulaşdırılmalar səbəbilə heç bir təsiri gözlənilmir.

İstifadə qaydası və dozası
Standart doza
Böyüklər (və 12 yaşdan yuxarı uşaqlar): 1 tablet gündə 3 dəfə.
Pediatriya
2 yaşadək: 1 tablet gündə 1 dəfə.
2-5 yaş: 1 tablet gündə 1-2 dəfə.
6–11 yaş: 1 tablet gündə 2 dəfə.
Kəskin və ya başlanğıc doza
Böyüklər (və 12 yaşdan yuxarı uşaqlar): 1 tablet hər 30 dəq. yaxud 1 saatdan bir – gündə 12 dəfəyə qədər, sonra standart doza ilə davam edilir.
Pediatriya
2 yaşadək: 1 tablet hər 1 yaxud 2 saatdan bir – gündə 4 dəfəyə qədər, sonra standart doza ilə davam edilir.
2-5 yaş: 1 tablet hər 1 yaxud 2 saatdan bir - gündə 6 dəfəyə qədər, sonra standart doza ilə davam edilir.
6–11 yaş: 1 tablet hər 1 yaxud 2 saatdan bir – gündə 8 dəfəyə qədər, sonra standart doza ilə davam edilir.
Qəbul qaydası
Tabletin ağızda həll edildikdən sonra udulmasına icazə verilir. Uşaqlar üçün tabletin əzilərək az miqdar suya əlavə edilməsi mümkündür. Bu preparat qida qəbulundan 30 dəq. əvvəl və ya 1 saat sonra qəbul olunmalıdır. 

Əlavə təsirləri
Bütün dərman vasitəri kimi bu homeopatik dərman vasitəsinin də müvəqqəti allergik reaksiya kimi əlavə təsiri ola bilər.

Doza həddinin aşılması
Doza həddinin aşılması haqqında məlumat yoxdur və homeopatik durulaşdırılmalar səbəbilə heç bir hadisə gözlənilmir. Əgər tövsiyə olunan dozanı aşmısınızsa, həkimə müraciət edin.

Buraxılış forması
50 tablet, plastik konteynerdə. 1 konteyner, içlik vərəqə ilə birlikdə karton qutuya qablaşdırılır.

Saxlanma şəraiti
25°C-dən yüksək olmayan temperaturda və uşaqların əli çatmayan yerdə saxlamaq lazımdır.

Yararlılıq müddəti
Yararlılıq müddəti qablaşdırıldığı qutunun üzərində göstərilmişdir. 
Yararlılıq müddəti bitdikdən sonra istifadə etmək olmaz.

Aptekdən buraxılma şərti 
Reseptsiz buraxılır.

İstehsalçı/Qeydiyyat vəsiqəsinin sahibi
Biologische Heilmittel Heel GmbH.
Dr.-Reckeweg-Str. 2-4
76532 Baden-Baden, Germany.

Azərbaycanda rəsmi distribyuter	
Planeta PCC.

